## Odluka o koncesiji za gospodarsko korištenje luke posebne namjene - brodogradilišta na dijelu k.o. Solin, predio Brodoremontno brodogradilište Vranjic

### NN 78/2010 (23.6.2010.), Odluka o koncesiji za gospodarsko korištenje luke posebne namjene - brodogradilišta na dijelu k.o. Solin, predio Brodoremontno brodogradilište Vranjic

VLADA REPUBLIKE HRVATSKE

2244

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 17. lipnja 2010. godine donijela

ODLUKU

O KONCESIJI ZA GOSPODARSKO KORIŠTENJE LUKE POSEBNE NAMJENE – BRODOGRADILIŠTA NA DIJELU k.o. SOLIN, PREDIO BRODOREMONTNO BRODOGRADILIŠTE VRANJIC

I.

Sukladno Odluci o javnom prikupljanju ponuda za dodjelu koncesije za gospodarsko korištenje luke posebne namjene – brodogradilište na dijelu k.o. Solin, predio Brodoremontno brodogradilište Vranjic, klase: 934-01/08-02/01, urbroja: 5030116-09-5, od 23. prosinca 2009. godine i na temelju ponuda pristiglih na Javno prikupljanje ponuda za dodjelu koncesije za gospodarsko korištenje luke posebne namjene – brodogradilišta na dijelu k.o. Solin (»Narodne novine«, broj 7/2010), te Nalaza i mišljenja Stručnog tijela za ocjenu ponuda za koncesije na pomorskom dobru, osnovanog sukladno članku 23. stavku 3. Zakona o pomorskom dobru i morskim lukama, Vlada Republike Hrvatske (u daljnjem tekstu: Davatelj koncesije) daje trgovačkom društvu Solin brodogradnja d.o.o., Prgomet, Ljubitovica (u daljnjem tekstu: Ovlaštenik koncesije), ovlaštenje za gospodarsko korištenje luke posebne namjene – brodogradilišta na dijelu k.o. Solin, predio Brodoremontno brodogradilište Vranjic.

II.

A) Kopneni dio lučkog područja luke posebne namjene – brodogradilišta na dijelu k.o. Solin, predio Brodoremontno brodogradilište Vranjic obilježen je poligonom točaka izraženih u Gauss – Kruegerovoj projekciji kako slijedi:

Y X

TOČKA 1 6 376 442.75 3 821 930.80

TOČKA 2 6 376 515.29 3 821 908.63

TOČKA 3 6 376 526.17 3 821 937.90

TOČKA 4 6 376 538.33 3 821 933.51

TOČKA 5 6 376 538.93 3 821 935.18

TOČKA 6 6 376 542.09 3 821 934.09

TOČKA 7 6 376 534.16 3 821 911.70

TOČKA 8 6 376 537.26 3 821 910.56

TOČKA 9 6 376 535.83 3 821 906.72

TOČKA 10 6 376 539.35 3 821 905.36

TOČKA 11 6 376 484.54 3 821 760.36

TOČKA 12 6 376 384.40 3 821 792.93

TOČKA 13 6 376 374.33 3 821 785.27

Kopneni dio lučkog područja luke posebne namjene – brodogradilišta na dijelu k.o. Solin, predio Brodoremontno brodogradilište Vranjic obuhvaća čestice zemljišta zemljišnoknjižnih oznaka 4652/1, 4652/12, 4652/13, 4652/15, 4652/16, 4652/17, 4652/18, 4652/19, 4652/20, 4652/21, 6949/1, 6949/2, 6951/1, 6951/2, 4652/22, 4652/10, 4653/3, 6948/1, 6690/9, 6950/2, 4652/34, 6690/13, 4653/7, 6953/7, 4652/33, sve k.o Solin.

B) Morski dio lučkog područja luke posebne namjene – brodogradilišta na dijelu k.o. Solin, predio Brodoremontno brodogradilište Vranjic obilježen je poligonom točaka izraženih u Gauss – Kruegerovoj projekciji kako slijedi:

Y X

TOČKA 13 6 376 374.33 3 821 785.27

TOČKA 14 6 376 343.16 3 821 789.41

TOČKA 15 6 376 335.75 3 821 825.90

TOČKA 16 6 376 366.53 3 821 911.90

TOČKA 17 6 376 436.48 3 821 933.02

TOČKA 1 6 376 442.75 3 821 930.80

C) Ukupna površina pomorskog dobra – lučkog područja koje se daje u koncesiju iznosi 24893 m2, od čega je 15716 m2 kopneni prostor, a 9177 m2 morski akvatorij.

III.

Koncesija se daje u svrhu gospodarskog korištenja postojeće luke posebne namjene – brodogradilišta na dijelu k.o. Solin, predio Brodoremontno brodogradilište Vranjic.

Ovlaštenik koncesije dužan je koristiti luku i uložiti u luku sveukupno 87.215.352,00 kune kao investicijsko ulaganje u vremenskom razdoblju od početnih 5 godina trajanja koncesije, a sve u opsegu i na način opisan u Studiji gospodarske opravdanosti ulaganja u brodogradilište Vranjic, koja čini Prilog I. ove Odluke, a ne objavljuju se u »Narodnim novinama«.

Od navedenog ukupnog investicijskog ulaganja iz stavka 2. ove točke, a prema Studiji gospodarske opravdanosti ulaganja u brodogradilište Vranjic, Ovlaštenik koncesije dužan je iznos od 6.174.397,01 kuna investirati u zaštitu okoliša koncesijskog područja, te ostvariti planirani broj radnih mjesta od ukupno 480 zaposlenih u reprezentativnoj godini, ovisno o planiranoj dinamici rasta ukupnog prihoda.

Ovlaštenik koncesije dužan je za svaku novu gradnju ili rekonstrukciju postojećeg stanja i budućih novih građevina na koncesijskom pomorskom dobru – lučkom području zatražiti suglasnost Davatelja koncesije, te lokacijsku i građevinsku dozvolu.

Ovlaštenik koncesije se obvezuje da pomorsko dobro – lučko područje koje ovom Odlukom dobiva na gospodarsko korištenje, koristi isključivo za obavljanje djelatnosti za koje je registriran i za koje je utvrđena namjena koncesije.

IV.

Ovlaštenik koncesije dužan je gospodarski koristiti luku posebne namjene – brodogradilište na dijelu k.o. Solin, predio Brodoremontno brodogradilište Vranjic, sukladno Zakonu o pomorskom dobru i morskim lukama, drugim zakonima i podzakonskim aktima iz područja sigurnosti plovidbe, zaštite okoliša, i to na način koji će osigurati zaštitu okoliša.

Ovlaštenik koncesije ne može prava stečena koncesijom niti djelomično niti u cijelosti prenositi na drugog bez izričitog odobrenja Davatelja koncesije.

V.

Davatelj koncesije daje na korištenje pomorsko dobro – lučko područje navedeno u točki II. ove Odluke Ovlašteniku koncesije na vremensko razdoblje od 30 godina, računajući od dana sklapanja ugovora o koncesiji pomorskog dobra.

VI.

Za korištenje pomorskog dobra – lučkog područja navedenog u točki II. ove Odluke Ovlaštenik koncesije obvezuje se da će uredno plaćati Davatelju koncesije godišnju koncesijsku naknadu.

Godišnja koncesijska naknada koju Ovlaštenik koncesije plaća za korištenje pomorskog dobra – lučkog područja sastoji se iz dva dijela:

a) stalni dio u iznosu od 6,00 kuna po m2 zauzete ukupne površine pomorskog dobra – lučkog područja godišnje, odnosno 149.358,00 kuna godišnje u jednom obroku,

b) promjenjivi dio naknade u iznosu od 1,1 % od ukupnog godišnjeg prihoda luke.

Navedena naknada plaća se na sljedeći način:

Stalni dio naknade plaća se unaprijed za tekuću godinu najkasnije do 1. ožujka;

– za godinu u kojoj je dana koncesija i za godinu u kojoj koncesija ističe, naknada se plaća razmjerno mjesecima korištenja;

– za početnu godinu koncesijskog perioda naknada se plaća u roku od 45 dana od dana sklapanja ugovora o koncesiji

Promjenjivi dio naknade plaća se unatrag u dva obroka i to:

– do 30. rujna u tekućoj godini prema prometu u prvom polugodištu tekuće godine;

– do 30. travnja tekuće godine za drugo polugodište protekle godine.

VII.

Na temelju ove Odluke ovlašćuje se ministar mora, prometa i infrastrukture da sklopi ugovor o koncesiji pomorskog dobra – lučkog područja iz točke II. ove Odluke, kojim će se detaljno urediti ovlaštenja Davatelja koncesije, te prava i obveze Ovlaštenika koncesije, posebice u odnosu na zaštitu okoliša, sigurnost plovidbe, održavanje i osiguranje luke, te nadzor nad dinamikom izgradnje.

VIII.

Ovlaštenik koncesije dužan je u roku od 45 dana od dana donošenja ove Odluke, Davatelju koncesije dostaviti garanciju banke radi dobrog izvršenja posla u korist Republike Hrvatske – Ministarstva financija na iznos od 15% od ukupne vrijednosti investicije, a koja prema Studiji gospodarske opravdanosti ulaganja u brodogradilište Vranjic koja prileži ponudi, iznosi 13.082.302,80 kuna, s rokom važenja garancije do 6 mjeseci od završetka planiranog investicijskog ciklusa, a koja garancija je bezuvjetna, bez prigovora i naplativa na prvi poziv.

Ako Ovlaštenik koncesije ne dostavi garanciju iz stavka 1. ove točke neće se potpisati ugovor o koncesiji iz točke VII. ove Odluke, te Ovlaštenik koncesije gubi sva prava utvrđena ovom Odlukom.

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/08-02/01

Urbroj: 5030116-10-3

Zagreb, 17. lipnja 2010.

Predsjednica
Jadranka Kosor, dipl. iur., v. r.

Odluka, NN 78/2010-2244